**Προτεινόμενες τροποποιήσεις του Κανονισμού Αγοράς Εξισορρόπησης**

**Τροποποίηση του άρθρου 10 του Κανονισμού Αγοράς Εξισορρόπησης ως εξής:**

**Άρθρο 10.** **Οντότητες**

1. Οι Οντότητες που συμμετέχουν στην Αγορά Εξισορρόπησης κατηγοριοποιούνται σε Οντότητες Υπηρεσιών Εξισορρόπησης και σε Οντότητες με Ευθύνη Εξισορρόπησης. Οι Οντότητες Υπηρεσιών Εξισορρόπησης εκπροσωπούνται από τους Παρόχους Υπηρεσιών Εξισορρόπησης, ενώ οι Οντότητες με Ευθύνη Εξισορρόπησης εκπροσωπούνται από τα Συμβαλλόμενα Μέρη με Ευθύνη Εξισορρόπησης.

2. Οι Οντότητες Υπηρεσιών Εξισορρόπησης έχουν το δικαίωμα να παρέχουν Ενέργεια Εξισορρόπησης και/ή Ισχύ Εξισορρόπησης και περιλαμβάνουν τις ακόλουθες κατηγορίες:

α) Κατανεμόμενη Μονάδα Παραγωγής,

β) Χαρτοφυλάκιο Κατανεμόμενων Μονάδων ΑΠΕ,

γ) Χαρτοφυλάκιο Κατανεμόμενου Φορτίου.

3. Τα Χαρτοφυλάκια Κατανεμόμενων Μονάδων ΑΠΕ κατηγοριοποιούνται σε Χαρτοφυλάκια Μονάδων ΑΠΕ Ελεγχόμενης Παραγωγής χωρίς διάκριση τεχνολογίας και Χαρτοφυλάκια Μονάδων ΑΠΕ Μη Ελεγχόμενης Παραγωγής, με βάση την τεχνολογία των εγκαταστάσεων. Μονάδες ΑΠΕ που βρίσκονται σε κατάσταση Δοκιμών Παραλαβής δε δικαιούνται να συμμετέχουν σε Χαρτοφυλάκια Κατανεμόμενων Μονάδων ΑΠΕ.

4. Τα Χαρτοφυλάκια Κατανεμόμενων Μονάδων ΑΠΕ και τα Χαρτοφυλάκια Κατανεμόμενου Φορτίου έχουν ελάχιστη κατανεμόμενη ισχύ 1 MW. Στο Μητρώο Διαχειριστή του ΕΣΜΗΕ εγγράφονται σε διακριτά χαρτοφυλάκια τα εξής:

α) Κατανεμόμενο Φορτίο,

β) Κατανεμόμενες Μονάδες ΑΠΕ Ελεγχόμενης Παραγωγής,

γ) Κατανεμόμενες Μονάδες ΑΠΕ Μη Ελεγχόμενης Παραγωγής με αιολικούς σταθμούς,

δ) Κατανεμόμενες Μονάδες ΑΠΕ Μη Ελεγχόμενης Παραγωγής με φωτοβολταϊκούς σταθμούς,

ε) Κατανεμόμενες Μονάδες ΑΠΕ Μη Ελεγχόμενης Παραγωγής με μικρούς υδροηλεκτρικούς σταθμούς.

5. Οι Συμβεβλημένες Μονάδες Παραγωγής συγκαταλέγονται επίσης στις Οντότητες, αλλά δεν αναφέρονται στην παράγραφο 2 του παρόντος Άρθρου, καθώς δεν συμμετέχουν στις διαδικασίες της Αγοράς Εξισορρόπησης. Οι Συμβεβλημένες Μονάδες Παραγωγής παρέχουν πρόσθετες υπηρεσίες σε οποιαδήποτε κατάσταση δύναται να οδηγήσει στη μη κάλυψη του φορτίου και/ή των απαιτήσεων εφεδρείας κατά τη διάρκεια της ΔΕΠ, κατόπιν σύναψης σχετικής σύμβασης, σύμφωνα με τα οριζόμενα στον Κώδικα Διαχείρισης ΕΣΜΗΕ.

6. Οντότητες με Ευθύνη Εξισορρόπησης είναι οι οντότητες που αναλαμβάνουν την ευθύνη των αποκλίσεων που προκαλούν και περιλαμβάνουν τις Οντότητες Υπηρεσιών Εξισορρόπησης που αναφέρονται στην παράγραφο 2 του παρόντος Άρθρου, καθώς και οι ακόλουθες:

α) Χαρτοφυλάκιο μη Κατανεμόμενων Μονάδων ΑΠΕ,

β) Χαρτοφυλάκιο μη Κατανεμόμενου Φορτίου,

γ) Χαρτοφυλάκιο Μονάδων ΑΠΕ χωρίς Υποχρέωση Συμμετοχής στην Αγορά,

δ) Χαρτοφυλάκια Εισαγωγών και Χαρτοφυλάκια Εξαγωγών, μη περιλαμβανομένων των Διασυνοριακών Φυσικών Παραδόσεων που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας.

7. Οι Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα, δηλώνονται στον Διαχειριστή του ΕΣΜΗΕ σύμφωνα με τα προβλεπόμενα στον Κώδικα Διαχείρισης ΕΣΜΗΕ και τη σύμβαση που συνάπτεται μεταξύ του Διαχειριστή του ΕΣΜΗΕ και του Πράκτορα Μεταβίβασης.

**Τροποποίηση του άρθρου 95 του Κανονισμού Αγοράς Εξισορρόπησης ως εξής:**

**Άρθρο 95.** **Λογαριασμός Προσαυξήσεων Οικονομικής Ουδετερότητας ΛΠ-3**

1. Ο Λογαριασμός Προσαυξήσεων Οικονομικής Ουδετερότητας ΛΠ-3 χρησιμοποιείται για τον επιμερισμό στα Συμβαλλόμενα Μέρη με Ευθύνη Εξισορρόπησης τυχόν υπολοίπου που παραμένει μετά τον υπολογισμό των χρεώσεων και πιστώσεων που υπολογίζει ο Διαχειριστής του ΕΣΜΗΕ για την ενεργοποιημένη Ενέργεια Εξισορρόπησης χειροκίνητης ΕΑΣ, Ενέργεια Εξισορρόπησης αυτόματης ΕΑΣ, ενέργεια για σκοπούς εκτός της εξισορρόπησης και την Εκκαθάριση Αποκλίσεων. Στον ανωτέρω λογαριασμό συμπεριλαμβάνονται έσοδα ή έξοδα που προκύπτουν από τις εκούσιες ανταλλαγές ενέργειας βάσει του άρθρου 50 του Κανονισμού (ΕΕ) 2017/2195 και τις ακούσιες ανταλλαγές ενέργειας βάσει του άρθρου 51 του Κανονισμού (ΕΕ) 2017/2195.

2. Στο Λογαριασμό Προσαυξήσεων Οικονομικής Ουδετερότητας ΛΠ-3 περιλαμβάνεται το ποσό που αντιστοιχεί σε τυχόν έλλειμμα ή πλεόνασμα που προκύπτει στις συζευγμένες αγορές σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα.

Το ποσό για τη διασφάλιση της οικονομικής ουδετερότητας του Διαχειριστή του ΕΣΜΗΕ σε κάθε Περίοδο Εκκαθάρισης Αποκλίσεων t, NEUTRt, υπολογίζεται ως εξής:

+

όπου:

 το ποσό για τη διασφάλιση της οικονομικής ουδετερότητας του Διαχειριστή του ΕΣΜΗΕ για την Περίοδο Εκκαθάρισης Αποκλίσεων *t*,

 η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη ανοδική Ενέργεια Εξισορρόπησης για χειροκίνητη ΕΑΣ.

 η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη ανοδική Ενέργεια Εξισορρόπησης για αυτόματη ΕΑΣ.

 η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη ανοδική ενέργεια που παρέχεται για σκοπούς εκτός της εξισορρόπησης.

 η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη καθοδική Ενέργεια Εξισορρόπησης για χειροκίνητη ΕΑΣ.

 η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη καθοδική Ενέργεια Εξισορρόπησης για αυτόματη ΕΑΣ.

 η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη καθοδική Ενέργεια που παρέχεται για σκοπούς εκτός της Εξισορρόπησης.

η χρέωση ή πίστωση για Αποκλίσεις της Οντότητας με Ευθύνη Εξισορρόπησης, *p*, για την Περίοδο Εκκαθάρισης Αποκλίσεων, *t*. Περιλαμβάνονται και οι Αποκλίσεις για τις Απώλειες ΕΣΜΗΕ.

η χρέωση ή πίστωση για εκούσιες ανταλλαγές ενέργειας βάσει του άρθρου 50 του Κανονισμού (ΕΕ) 2017/2195, για την Περίοδο Εκκαθάρισης Αποκλίσεων, *t*.

η χρέωση ή πίστωση για ακούσιες ανταλλαγές ενέργειας βάσει του άρθρου 51 του Κανονισμού (ΕΕ) 2017/2195, για την Περίοδο Εκκαθάρισης Αποκλίσεων, *t*.

η πίστωση ή χρέωση για τυχόν έλλειμμα ή πλεόνασμα που προκύπτει σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής και η οποία διενεργείται αφού λάβουν χώρα τα προβλεπόμενα σχετικά με την διαχείριση του ελλείμματος ή πλεονάσματος από τον Διαχειριστή του ΕΣΜΗΕ σύμφωνα με τα ειδικότερα οριζόμενα στο άρθρο 34Α του παρόντος Κανονισμού, για την Περίοδο Εκκαθάρισης Αποκλίσεων, t.

4. Το ποσό για τη διασφάλιση της οικονομικής ουδετερότητας του Διαχειριστή του ΕΣΜΗΕ, NEUTRt, για κάθε Περίοδο Εκκαθάρισης Αποκλίσεων t επιβαρύνει και επιμερίζεται στα Συμβαλλόμενα Μέρη με Ευθύνη Εξισορρόπησης, p, ανάλογα με την μετρούμενη απορρόφηση των πελατών τους στο Διασυνδεδεμένο Σύστημα σε κάθε Περίοδο Εκκαθάρισης Αποκλίσεων t, ως εξής:

όπου:

 το ποσό για τη διασφάλιση της οικονομικής ουδετερότητας του Διαχειριστή του ΕΣΜΗΕ σε κάθε Περίοδο Εκκαθάρισης Αποκλίσεων t.

 η απορρόφηση (υπολογιζόμενη στο Όριο Συστήματος Μεταφοράς Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης p για την Περίοδο Εκκαθάρισης Αποκλίσεων t

**Προσθήκη άρθρου 34Α στον Κανονισμό Αγοράς Εξισορρόπησης ως εξής:**

**Άρθρο 34Α. Διαχείριση Ελλείμματος ή Πλεονάσματος σχετικά με τις Διασυνοριακές Φυσικές Παραδόσεις**

1. Τυχόν έλλειμμα που προκύπτει στις συζευγμένες αγορές, σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, κατά το μέρος που δεν καλύπτεται από ενδεχόμενα σχετικά πλεονάσματα που προκύπτουν από τις Διασυνοριακές Φυσικές Παραδόσεις στο Διαχειριστή του ΕΣΜΗΕ ή στον Πράκτορα Μεταβίβασης, καλύπτεται ως εξής:

α) αρχικά, σύμφωνα με τα προβλεπόμενα στη σύμβαση μεταξύ του Πράκτορα Μεταβίβασης και του Διαχειριστή του ΕΣΜΗΕ, από την καταβολή της τυχόν αποζημίωσης λόγω πλημμελούς εκπλήρωσης των υποχρεώσεων των συμβαλλόμενων μερών σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής.

β) εφόσον το ποσό της περίπτωσης (α) δεν επαρκεί, από την καταβολή του διαθέσιμου υπολοίπου του Λογαριασμού Χρεώσεων Μη Συμμόρφωσης που τηρεί το Χρηματιστήριο Ενέργειας σύμφωνα με τον Κανονισμό Λειτουργίας Αγοράς Επόμενης Ημέρας και Ενδοημερήσιας Αγοράς προς κάλυψη τυχόν εναπομένοντος ελλείμματος που προκύπτει σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα.

γ) εφόσον το ποσό των περιπτώσεων (α) και (β) δεν επαρκεί, από την καταβολή του διαθέσιμου υπολοίπου του Λογαριασμού Χρεώσεων Μη Συμμόρφωσης που τηρεί ο Διαχειριστής του ΕΣΜΗΕ σύμφωνα με το Άρθρο 103 του παρόντος Κανονισμού προς κάλυψη τυχόν εναπομένοντος ελλείμματος που προκύπτει σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα.

1. Τυχόν πλεόνασμα στις συζευγμένες αγορές που προκύπτει σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα, και εναπομένει μετά την κάλυψη ενδεχόμενων σχετικών ελλειμμάτων που προκύπτουν από τις Διασυνοριακές Φυσικές Παραδόσεις στο Διαχειριστή του ΕΣΜΗΕ ή στον Πράκτορα Μεταβίβασης, μεταφέρεται στο Λογαριασμό Χρεώσεων Μη Συμμόρφωσης που τηρεί ο Διαχειριστής του ΕΣΜΗΕ .

**Τροποποίηση του άρθρου 103 του Κανονισμού Αγοράς Εξισορρόπησης ως εξής:**

**Άρθρο 103.** **Διαχείριση του ποσού των Χρεώσεων μη Συμμόρφωσης**

1. Το υπόλοιπο του Λογαριασμού Χρεώσεων μη Συμμόρφωσης, τα έσοδα του οποίου προέρχονται από την επιβολή Χρεώσεων μη Συμμόρφωσης σύμφωνα με το ΚΕΦΑΛΑΙΟ 21 του παρόντος Κανονισμού, διατίθεται σύμφωνα με τα οριζόμενα στον Κώδικα Διαχείρισης ΕΣΜΗΕ, καθώς και στο παρόν Άρθρο, το ΚΕΦΑΛΑΙΟ 6, το ΚΕΦΑΛΑΙΟ 20 και το ΚΕΦΑΛΑΙΟ 23 του παρόντος Κανονισμού και τον Κανονισμό Εκκαθάρισης Θέσεων Αγοράς Εξισορρόπησης ή εφόσον στην Αγορά Εξισορρόπησης δεν λειτουργεί Φορέας Εκκαθάρισης, σύμφωνα με το παρόν Άρθρο, το ΚΕΦΑΛΑΙΟ 6, το ΚΕΦΑΛΑΙΟ 20 και το ΚΕΦΑΛΑΙΟ 24 του παρόντος Κανονισμού, για την κάλυψη:

(α) τυχόν υπερημερίας εγγεγραμμένων στο Μητρώο Διαχειριστή του ΕΣΜΗΕ ή Εκκαθαριστικών Μελών και

(β) τυχόν ελλειμμάτων στις συζευγμένες αγορές που προκύπτουν σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα.

2. Το μέρος του Λογαριασμού Χρεώσεων μη Συμμόρφωσης που διατίθεται για την κάλυψη υπερημερίας των Εκκαθαριστικών Μελών συνιστά τους Προχρηματοδοτημένους Χρηματοοικονομικούς Πόρους κατά την έννοια του άρθρου 14 παρ. 3 του ν. 4425/2016 και του Κανονισμού Εκκαθάρισης Θέσεων Αγοράς Εξισορρόπησης. Το αρχικό ποσό των Προχρηματοδοτημένων Χρηματοοικονομικών Πόρων ορίζεται ως ποσοστό (α%) των διαθεσίμων του Λογαριασμού Χρεώσεων μη Συμμόρφωσης και επανυπολογίζεται σε τριμηνιαία βάση ή εκτάκτως σε περίπτωση χρήσης τους λόγω υπερημερίας Εκκαθαριστικού Μέλους. Κατά τον επανυπολογισμό, οι Προχρηματοδοτημένοι Χρηματοοικονομικοί Πόροι προσαυξάνονται κατά το α% του συνόλου των Χρεώσεων μη Συμμόρφωσης που έχουν εισπραχθεί κατά την περίοδο που μεσολάβησε από τον προηγούμενο υπολογισμό, ενώ συνυπολογίζονται τα πιθανά έσοδα ή κόστη για τη διαχείρισή τους καθώς και οι πιθανές χρεώσεις ή πιστώσεις που προκύπτουν από τη διαχείριση υπερημερίας Εκκαθαριστικού Μέλους. Το υπολογιζόμενο ύψος των Προχρηματοδοτημένων Χρηματοοικονομικών Πόρων δεν μπορεί να υπολείπεται του α% των διαθεσίμων του Λογαριασμού Χρεώσεων μη Συμμόρφωσης όπως διαμορφώνεται κατά τη δεύτερη (2η) εργάσιμη ημέρα που προηγείται της ημέρας υπολογισμού. Στην περίπτωση που αυτό υπολείπεται, το ύψος των Προχρηματοδοτημένων Χρηματοοικονομικών Πόρων ορίζεται στο α% των διαθεσίμων του Λογαριασμού Χρεώσεων μη Συμμόρφωσης. Ο Διαχειριστής του ΕΣΜΗΕ ενημερώνει το Φορέα Εκκαθάρισης για το διαθέσιμο υπόλοιπο του Λογαριασμού Χρεώσεων μη Συμμόρφωσης μία (1) εργάσιμη ημέρα πριν την ημέρα επανυπολογισμού. Το ποσό των Προχρηματοδοτημένων Πόρων, όπως κάθε φορά επανυπολογίζεται τίθεται στη διάθεση του Φορέα Εκκαθάρισης και τηρείται σε λογαριασμό του Φορέα Εκκαθάρισης στην Τράπεζα της Ελλάδος με δικαιούχο το Διαχειριστή του ΕΣΜΗΕ.

3. Κατά το χρόνο έναρξης ισχύος του παρόντος Κανονισμού, το υπόλοιπο του Λογαριασμού Αποθεματικού του Διαχειριστή του ΕΣΜΗΕ σύμφωνα με την υπ’ αρίθμ. 57/2012 απόφαση της ΡΑΕ μεταφέρεται στο Λογαριασμό Χρεώσεων μη Συμμόρφωσης, αφαιρουμένων τυχόν ποσών που είναι αναγκαία για την κάλυψη υπερημεριών που είχαν προκύψει πριν την έναρξη ισχύος του παρόντος Κανονισμού.

4. Το ποσοστό α% ορίζεται αρχικά σε 50%, ενώ δύναται να επικαιροποιείται σε ετήσια βάση με απόφαση της ΡΑΕ μετά από σχετική εισήγηση του Φορέα Εκκαθάρισης και του Διαχειριστή ΕΣΜΗΕ.

5. Τα παραπάνω ισχύουν αναλογικά και για την περίπτωση που στην Αγορά Εξισορρόπησης δεν λειτουργεί Φορέας Εκκαθάρισης.6. Μέρος του Λογαριασμού Χρεώσεων μη Συμμόρφωσης το οποίο ορίζεται ως ποσοστό (β%) των διαθεσίμων του Λογαριασμού Χρεώσεων μη Συμμόρφωσης διατίθεται για την κάλυψη τυχόν ελλειμμάτων στις συζευγμένες αγορές που προκύπτουν σχετικά με τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, των Συμπληρωματικών Περιφερειακών Ενδοημερήσιων Δημοπρασιών και της Συνεχούς Ενδοημερήσιας Συναλλαγής αντίστοιχα, εφόσον για την κάλυψη των ελλειμμάτων δεν επαρκεί η πίστωση που προκύπτει από την τυχόν αποζημίωση λόγω πλημμελούς εκπλήρωσης των υποχρεώσεων, σύμφωνα με τα προβλεπόμενα στη σύμβαση μεταξύ του Πράκτορα Μεταβίβασης και του Διαχειριστή του ΕΣΜΗΕ και η πίστωση που προκύπτει από την καταβολή του διαθέσιμου υπολοίπου του Λογαριασμού Χρεώσεων Μη Συμμόρφωσης που τηρεί το Χρηματιστήριο Ενέργειας σύμφωνα με τον Κανονισμό Λειτουργίας Αγοράς Επόμενης Ημέρας και Ενδοημερήσιας Αγοράς. Το εν λόγω ποσοστό επανυπολογίζεται σε τριμηνιαία βάση ή εκτάκτως σε περίπτωση χρήσης του λόγω κάλυψης τυχόν ελλειμμάτων. Κατά τον επανυπολογισμό, το μέρος του Λογαριασμού Χρεώσεων μη Συμμόρφωσης που διατίθεται για την κάλυψη των ως άνω ελλειμμάτων προσαυξάνεται κατά το β% του συνόλου των Χρεώσεων μη Συμμόρφωσης που έχουν εισπραχθεί κατά την περίοδο που μεσολάβησε από τον προηγούμενο υπολογισμό, ενώ συνυπολογίζονται τα πιθανά έσοδα ή κόστη για τη διαχείρισή τους καθώς και οι πιθανές χρεώσεις ή πιστώσεις που προκύπτουν από τη διαχείριση τυχόν αποκλίσεων.

7. Έσοδο του Λογαριασμού Χρεώσεων Μη Συμμόρφωσης αποτελεί και το τυχόν πλεόνασμα που προκύπτει σύμφωνα με την παράγραφο 2 του άρθρου 34Α του παρόντος Κανονισμού.